
Likumprojekts "Grozījumi Kriminālprocesa likumā"
Izdarīt (Latvijas Republikas Saeimas un Ministru Kabineta Ziņotājs, 2005, 11., 20. nr.; 2006, 4. nr.; 2007, 3., 13. nr.; 2008, 1., 15. nr.; 2009, 9., 14., 15. nr.; Latvijas Vēstnesis, 2010, 19., 178. nr.; 2011, 117. nr.; 2012, 92., 189. nr.; 2013, 6., 21., 61., 112., 183., 187., 252. nr.; 2014, 113., 214. nr.; 2015, 11., 29., 140., 235. nr.; 2016, 48., 241. nr.; 2017, 75., 132., 203. nr.; 2018, 132., 201. nr.; 2019, 248.A nr.; 2020, 119.C, 232., 250. nr.; 2021, 12.A, 45.B, 202. nr.; 2022, 120., 204. nr.) šādus grozījumus:
1. 528. pantā:
izslēgt pirmās daļas 2. punktā vārdus “kas jāizcieš”;
papildināt pirmo daļu ar 5.1 punktu šādā redakcijā:
“51) apsūdzētajam piespriesto galīgo sodu, kas jāizcieš uz sprieduma pasludināšanas brīdi, kad ir veikta soda noteikšana par vairākiem noziedzīgiem nodarījumiem un ir ieskaitīti ar brīvības atņemšanu saistītie drošības līdzekļu termiņi;”;
izslēgt pirmās daļas 6. punktu;
 
izslēgt otro un trešo daļu.
 
2. Izslēgt 532. panta pirmās daļas 5. punktu.
3. Izslēgt 543. panta trešās daļas 5. punktu.
4. 634. pantā:
izslēgt ceturtās daļas 3. punktā vārdus "ja brīvības atņemšanas sods piemērots nosacīti vai";
izslēgt piektajā daļā vārdus "un spriedums par nosacītu notiesāšanu".
5. Izslēgt 641. pantu.
6. 649. pantā:
aizstāt pirmajā daļā vārdus "spriedumi vai priekšraksti par sodu" ar vārdiem "spēkā stājušies spriedumi vai priekšraksti par sodu, kas vēl nav izpildīti";
papildināt ar 1.1 daļu šādā redakcijā:
(11) Lēmuma rezolutīvajā daļā tiesnesis norāda notiesātajam noteikto galīgo sodu, kas jāizcieš uz lēmuma pasludināšanas brīdi, kad ir veikta soda noteikšana pēc vairākiem nolēmumiem un ir ieskaitīti ar brīvības atņemšanu saistītie drošības līdzekļu termiņi.
papildināt ar ceturto daļu šādā redakcijā:
"(4) Ja galīgā soda noteikšanas brīdī ir atlicis izpildīt tikai vienu no spriedumiem vai visi spriedumi ir izpildīti, tad tiesnesis pieņem lēmumu par lietas par galīgā soda noteikšanu izbeigšanu.".
7. Izslēgt 651. panta trešajā daļā vārdus "vai kontrolē nosacīti notiesātā uzvedību".
Likums stājas spēkā 2024. gada 1. janvārī.

